Mäkelänmäen koulun vanhemmat ry

Vuosikokous

Pöytäkirja 1.9.2020

Läsnäolijat: Liite 1

**1§ Kokouksen avaus**

Yhdistyksen puheenjohtaja Jukka Päivärinta avasi kokouksen klo 17.30.

**2§ Kokouksen järjestäytyminen**

Kokouksen puheenjohtajaksi valittiin Jukka Päivärinta ja sihteeriksi Maaret Kärävä.

Pöytäkirjan tarkastajiksi valittiin Hanna-Leena Parkkinen ja Jommi Järvinen. Pöytäkirjan tarkastajat toimivat tarpeen vaatiessa myös ääntenlaskijoina.

**3§ Kokouksen laillisuus ja päätösvaltaisuus**

Kokous todettiin laillisesti kokoonkutsutuksi ja päätösvaltaiseksi.

**4§ Esityslistan hyväksyminen**

Esityslista hyväksyttiin pienellä muutoksella: rehtorin puheenvuoro otettiin heti alkuun.

**5§ Rehtorin puheenvuoro**

Rehtori Petri Palve kertoi koulun kuulumisia. Hän totesi myös, että vallitsevan koronatilanteen vuoksi Vanhempainyhdistys ei voi järjestää tänä syksynä massatapahtumia.

**6§ Vuosikertomus 2019-2020**

Puheenjohtaja kävi läpi vuosikertomuksen 2019-2020. Vuosikertomus hyväksyttiin.

7**§ Lukuvuoden 2019-2020 tilinpäätös ja tilintarkastajien lausunto**

Vahvistettiin tilinpäätös ja tilintarkastuskertomus tilikaudelta 2019-2020 (tilintarkastuskausi 1.8.2019-31.7.2020). Tällä tilikaudella menot ovat olleet suuremmat kuin tulot. Rahaa tilillä on tällä hetkellä 967€.

**8§ Vastuuvapauden myöntäminen hallitukselle ja muille tilivelvollisille.**

Myönnettiin vastuuvapaus yhdistyksen hallitukselle ja muille tilivelvollisille.

**9§ Hallituksen puheenjohtajan ja muiden jäsenten valinta**

Hallituksen puheenjohtajaksi vuodelle 2020-2021 valittiin Jukka Päivärinta, varapuheenjohtajaksi Jommi Järvinen ja sihteeriksi Tia-Maria Gyldén. Hallituksen jäseniksi valittiin Hanna-Leena Parkkinen ja Olli Parviainen. Rahastonhoitajaksi valittiin Aija Kurki.

**10§ Toiminnantarkastajan ja varatoiminnantarkastajan valinta**

Toiminnantarkastajaksi valittiin Mari Parviainen ja varatoiminnantarkastajaksi Pauliina Maukonen.

**11§ Toimintasuunnitelman vahvistaminen lukuvuodelle 2020-2021**

* Kodin ja koulun päivää ei voida tänä syksynä koronatilanteen vuoksi järjestää.
* Päätettiin järjestää perinteinen liikennevalvontakampanja viikolla 43. Viime vuoden tapaan Vanhempainyhdistys haastaa eppujen ja toppujen vanhemmat mukaan liikennevalvontakampanjaan, eli valvomaan turvallista tiellä liikkumista ja tien ylityksiä aamuisin klo 8.00-8.30. Myös vanhempainyhdistyksestä on tulossa tähän liikenteen valvojia.
* Perinteistä kypärä- ja heijastinratsiaa ei järjestetä tänä syksynä, sillä heijastinten ja kypärien tarkastajille tulisi suuri määrä kontakteja.
* Syksylle 2020 suunniteltu kirpputori Mäkelänmäellä ei koronatilanteen vuoksi toteudu. Katsotaan tilannetta keväällä.
* 5.luokkien itsenäisyysjuhla ei myöskään toteudu tänä syksynä.
* Lions clubia pyydetään liikennevalvontaan aiempien vuosien tapaan koulujen alettua tammikuussa 2020.
* Talvitapahtuman järjestämistä Kylänlahdella pohditaan alkuvuodesta 2021.
* Toukokuun leikkipäivän järjestämistä pohditaan keväällä 2021.
* Stipendit 5.luokkalaisille ja ruusut 6.luokkalaisille hankitaan keväällä 2021 tuttuun tapaan.

**12§ Talousarvion vahvistaminen**

Kassassa rahaa tällä hetkellä 967€. Tulevana lukuvuonna rahaa tarvitaan ainakin 5.luokkalaisten stipendeihin (n.150€) ja 6.luokkalaisten ruusuihin (n.370€). Mahdollisuutta luokkajalkapallojen hankintaan syksyksi 2021 pohditaan keväällä.

**13§ Muut asiat**

* Pohdittiin, voisiko Vanhempainyhdistys järjestää jonkin etätapahtuman nyt kun kaikki muut tapahtumat on peruttu. Tätä pohditaan.
* Rahaa pitäisi saada kerättyä lisää; toivotaan, että saadaan keväällä jokin tapahtuma järjestettyä. Keskusteltiin myös erilaisten tuotteiden myynnistä varainhankintana; Tia-Maria selvittää Teeleidistä, olisiko Vanhempainyhdistyksen mahdollista saada tilattua Muuramen 100-vuotisjuhlateetä ja myydä sitä. Kuntaa voisi pyytää tähän mukaan. Koulussa voitaisiin järjestää logokilpailu teelle.
* Keskusteltiin led-valojen saannista koulun läheisiin risteyksiin. Tia-Maria selvittää tätä.
* Keskusteltiin vanhempien ja lasten yhteisten askarteluiltojen järjestämisestä esim. syksyllä 2021, sillä tänä syksynä ne eivät onnistu. Askarteluilta voisi olla kohdennettuna jollekkin luokka-asteelle esimerkiksi joulun alla.
* Jukka kyselee heijastimia 1.luokkalaisille.

**14§ Seuraava kokous**

Seuraava kokous pidetään 17.11.2020 klo 17.30.

**15§ Kokouksen päättäminen**

Puheenjohtaja päätti kokouksen klo 19.35.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jukka Päivärinta, puheenjohtaja Maaret Kärävä, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jommi Järvinen, pöytäkirjan tarkastaja Hanna-Leena Parkkinen, pöytäkirjan tarkastaja

Liite 1: Läsnäolijat

Jukka Päivärinta

Maaret Kärävä

Jommi Järvinen

Hanna-Leena Parkkinen

Aija Kurki

Sanna-Kaisa Onkinen

Tia-Maria Gyldén

Mari Parviainen

Olli Parviainen

Sari Piipponen

Petri Palve